नेपाल सरकार संसद में मातृभाषा विधेयक अनबा पर विचार क रहल अछि जहि में कोनहु व्यक्ति के मातृभाषा में पद के शपथ लेबाक अनुमति हेतैक । मोन हएत जे पछिला साल जुलाई में उप-राष्ट्रपति परमानंद झा के हिंदी में शपथ लइते देश में घोंघाउज शुरू भ गेल छल। अखुनका प्रावधानक अनुसार,केवल नेपाली भाषा में पद आ गोपनीयता केर शपथ लेल जा सकैत छैक। बृहस्पति सं शुरू भेल संसद सत्र में जे दू विधेयक सरकार के एजेंडा में सबसं ऊपर छैक,तहि में मातृभाषा विधेयक सेहो अछि। नेपाल पछिला साल मई में गणतंत्र घोषित भेल छल। मुदा, आई धरि एहि देया कोनो कानून नहिं बनि सकलैक।
 बिहार इंडस्ट्रीज एसोसिएशन सभागार में आई सं तीन दिनक फिल्मोत्सव प्रारंभ भ रहल अछि। प्रतिरोध-सिनेमा के बैनर के अंतर्गत, जसम-हिरावल द्वारा पहिल बेर आयोजित फिल्मोत्सव में 15टा फिल्म देखाओल जेतैक। महोत्सव के प्रारंभ 2007 में राष्ट्रीय पुरस्कार प्राप्त फिल्म गुलाबी टाकीज सं हएत। फिल्म के निर्देशक गिरीश कसरावल्ली समारोह के मुख्य अतिथि छथि। महोत्सव के उद्घाटन युवा आलोचक आजसम के राष्ट्रीय महासचिव प्रणय कृष्ण क रहल छथि। महोत्सव में हिन्दी टेलीफिल्म सद्गति, अजीत, हिप हिप हुर्रे, गाड़ी लोहरदगा मेल, महुआ मेमोयर्स, चिल्ड्रेन आफ हेवन, वाइसेस फ्राम बलियापाल, प्रिंटेड रेनबो, अ चेयरी टेल, नेबर्स, दी फायर विदिन, कोमल गांधार, जश्न-ए-आजादी, दी व्हेइक्ल विद दी सोल आफ अ मैन सेहो प्रदर्शित हएत।
 (जनसत्ता,दिल्ली में 18 दिसम्बर,2009 कए प्रकाशित)
(निचुलका खबरि हिंदुस्तान,पटना,22 दिसम्बर,2009 सं साभार)
(साभारःहिंदुस्तान,पटना,22 दिसम्बर,2009)
(फोटो साभारःमिथिलांगनःwww. mithilangan. org)(चित्र में श्रीवास्तव जी बामां सं तेसर छथि-एकमात्र आगू तकनिहार)
दिल्ली के मैथिली-भोजपुरी अकादमी आ हिंदी अकादमी सचिव डॉ. रवीन्द्रनाथ श्रीवास्तव ऊर्फ परिचय दास स्वामी विवेकानंद सुभारती विश्वविद्यालय,मेरठ के हिंदी आ भारतीय संस्कृति विभागक मानद प्रोफेसर बनाओल गेल छथि। डॉ. श्रीवास्तव प्रतिभासंपन्न छथि। भोजपुरी आ हिंदी में कविता केर दस गोट पोथी प्रकाशित छनि। कविता चतुर्थी,धूसर कविता,आकांक्षा से अधिक सत्वर आदि हुनक चर्चित पोथी छनि। लोक परंपरा पर सेहो हुनक पोथी दू खंड में प्रकाशित छनि। थारू जनजाति केर संस्कृति पर हुनक कार्य उल्लेखनीय मानल गेल छैक। डॉ. श्रीवास्तव गोरखपुर विश्वविद्यालय सं पीएचडी कएने छथि। लोकगायन,अभिनय आ चित्रकला में सेहो हुनकरर रूचि छनि। मैथिलीभाषी नहिं रहितो ओ मैथिली-भोजपुरी अकादमी के स्वीकार्य संचालक छथि जे हुनक सौम्य व्यक्तित्व दिसि संकैत करैछ। मैथिललोकनि के हुनका सं बड्ड आस छनि।
 Subscribe to: Posts (Atom)